বিএনপি ও তার মিত্রদের সম্ভাব্য আন্দোলন মোকাবেলার কৌশল প্রণয়ন প্রক্রিয়াও চলছে সরকারি দলে। এক্ষেত্রে সরকারবিরোধীরা মাঠে নেমে নাশকতা সৃষ্টির প্রচেষ্টা চালালে আইনগত প্রক্রিয়ায় এগোনোর পরিকল্পনা রয়েছে। এ সময় রাজনৈতিকভাবে মাঠ দখলের লক্ষ্যে আওয়ামী লীগ দেশজুড়ে সভা-সমাবেশ, জনসভাসহ নানা কর্মসূচি নেবে। রাজপথে সর্বস্তরের নেতাকর্মীদের সতর্ক অবস্থানের কর্মসূচিও ঘোষণা করতে পারে। ১৪ দলের সর্বশেষ বৈঠকে ১৮ সেপ্টেম্বর থেকে নির্বাচনের তফসিল ঘোষণা হওয়া পর্যন্ত মাঠে থাকার ঘোষণা দেওয়া হয়েছে।